b'\n_START_ARTICLE_\nPohjoismainen kielipalkinto\n_START_PARAGRAPH_\nPohjoismainen kielipalkinto (norj. Nordens spr\xc3\xa5kpris) perustettiin vuonna 2010, ja sen jakaa Norjan Foreningen Norden -yhdistys \xe2\x80\x9dhenkil\xc3\xb6lle, instituutiolle, organisaatiolle tai yritykselle, joka innovatiivisella ja hyv\xc3\xa4ll\xc3\xa4 tavalla edist\xc3\xa4\xc3\xa4 pohjoismaisten kielten v\xc3\xa4list\xc3\xa4 ymm\xc3\xa4rryst\xc3\xa4\xe2\x80\x9d. Foreningen Nordenin hallitus p\xc3\xa4\xc3\xa4tt\xc3\xa4\xc3\xa4 palkinnon saajan.\n_START_SECTION_\nHistoria\n_START_PARAGRAPH_\nEnsimm\xc3\xa4isen kerran palkinnon sai vuonna 2010 norjalainen Fredrik Skavlan h\xc3\xa4nen ty\xc3\xb6st\xc3\xa4\xc3\xa4n tv-ohjelma Skavlanin parissa. Ohjelma pyrkii tavoittamaan sek\xc3\xa4 ruotsalaisen ett\xc3\xa4 norjalaisen yleis\xc3\xb6n. Palkinnon, Magne Furuholmenin painoty\xc3\xb6n, luovutti ruotsalais-norjalainen muusikko ja poliitikko \xc3\x85se Kleveland._NEWLINE_Vuonna 2011 palkinnon sai ruotsalainen muusikko Timbuktu (Jason Michael Robinson Diakit\xc3\xa9), joka vahvistaa pohjoismaisten kielten v\xc3\xa4list\xc3\xa4 ymm\xc3\xa4rryst\xc3\xa4 sk\xc3\xa5nen murteella kirjoitetuilla sanoituksillaan. Palkinnon, Unni Askelandin silkkipainoty\xc3\xb6n, luovutti n\xc3\xa4yttelij\xc3\xa4-ohjaaja Lise Fjeldstad._NEWLINE_Kielipalkinnon vuonna 2012 sai tanskalainen n\xc3\xa4yttelij\xc3\xa4 Ghita N\xc3\xb8rby. H\xc3\xa4n on pohjoismaisen uransa aikana osoittanut, ett\xc3\xa4 pohjoismaisia kieli\xc3\xa4 yhdist\xc3\xa4v\xc3\xa4 skandinaaviska ei ty\xc3\xb6kielen\xc3\xa4 ole rajoite, vaan pikemminkin avaa uusia ovia ja tarjoaa mahdollisuuden saavuttaa laajempi yleis\xc3\xb6. Palkinnon jakaja, n\xc3\xa4yttelij\xc3\xa4 Jakob Oftebro, on palkinnon saajan tavoin ty\xc3\xb6skennellyt eri puolilla Pohjoismaita. Palkinnon teki taiteilija Kjell Nupen._NEWLINE_Islannin entinen presidentti Vigd\xc3\xads Finnbogad\xc3\xb3ttir sai kielipalkinnon vuonna 2013 perusteena se, ett\xc3\xa4 h\xc3\xa4n on tuonut ainutlaatuisella tavalla esiin t\xc3\xa4rkeit\xc3\xa4 n\xc3\xa4k\xc3\xb6kulmia kieleen identiteetin rakentajana ja pohjoismaisen yhteisty\xc3\xb6n peruspilarina. Palkinnon luovutti n\xc3\xa4yttelij\xc3\xa4 Ane Dahl Torp, ja palkinnon teki taiteilija Tiina Kivinen. Kivinen sai vuonna 2012 Kuningatar Sonjan pohjoismaisen taidepalkinnon._NEWLINE_Vuonna 2014 kielipalkinnon sai norjalainen n\xc3\xa4yttelij\xc3\xa4 Jakob Oftebro \xe2\x80\x9dpalavasta omistautumisestaan pohjoismaisten kielten v\xc3\xa4liselle ymm\xc3\xa4rrykselle\xe2\x80\x9d. Perusteluissaan tuomaristo painotti muun muassa Oftebron kyky\xc3\xa4 k\xc3\xa4ytt\xc3\xa4\xc3\xa4 ty\xc3\xb6ss\xc3\xa4\xc3\xa4n koko skandinaavisen kielen kirjoa ja leikki\xc3\xa4 sen eri murteilla. Tuomaristo nosti esiin my\xc3\xb6s sen, ett\xc3\xa4 Oftebro kannattaa yhten\xc3\xa4isemp\xc3\xa4\xc3\xa4 Pohjolaa erityisesti kulttuuririntamalla. \xe2\x80\x9dOftebro on monipuolinen n\xc3\xa4yttelij\xc3\xa4, joka on jo vuosia tehnyt ty\xc3\xb6t\xc3\xa4 koko Pohjola kotikentt\xc3\xa4n\xc3\xa4\xc3\xa4n. Elokuva- ja tv-rooleillaan, kuten Silta, Kon-Tiki ja 1864, Oftebro on loistava esimerkki siit\xc3\xa4, ett\xc3\xa4 n\xc3\xa4yttelij\xc3\xa4 voi menesty\xc3\xa4 eri puolilla Pohjoismaita.\xe2\x80\x9d. Palkinnon jakoi Norjan kulttuuriministeri Thorhild Widvey, ja palkinnon teki taiteiija Inger Sitter._NEWLINE_Suomen entinen presidentti, nobelisti Martti Ahtisaari sai Pohjoismaisen kielipalkinnon vuonna 2015 ty\xc3\xb6st\xc3\xa4\xc3\xa4n Suomen kaksikielisyyden vahvistamiseksi ja s\xc3\xa4ilytt\xc3\xa4miseksi. Tuomaristo perusteli valintaansa muun muassa seuraavasti: \xe2\x80\x9dPalkinnon t\xc3\xa4m\xc3\xa4nvuotinen voittaja puhuu l\xc3\xa4mpim\xc3\xa4sti pohjoismaisesta yhteisty\xc3\xb6st\xc3\xa4. H\xc3\xa4n painottaa ruotsin kielen olevan t\xc3\xa4rke\xc3\xa4 osa suomalaisten pohjoismaista identiteetti\xc3\xa4 ja silta pohjoismaiseen yhteisty\xc3\xb6h\xc3\xb6n. H\xc3\xa4n ylist\xc3\xa4\xc3\xa4 kansainv\xc3\xa4lisiss\xc3\xa4 yhteyksiss\xc3\xa4 usein tasa-arvoisia pohjoismaisia yhteiskuntia\xe2\x80\x9d.\xc2\xa0Palkinnon, \xc3\x98rnulf Opdahlin graafisen painoty\xc3\xb6n, luovutti Norjan kulttuuriministeri Thorhild Widvey._NEWLINE_Vuonna 2016 Pohjoismaisen kielipalkinnon sai verkossa julkaistu draamasarja Skam perusteena sen tapa innostaa nuorta pohjoismaista yleis\xc3\xb6\xc3\xa4, vahvistaa skandinaavisten kielivarianttien ymm\xc3\xa4rryst\xc3\xa4 sek\xc3\xa4 rakentaa my\xc3\xb6nteist\xc3\xa4 suhtautumista pohjoismaisiin naapurikieliin. Palkinnon, taiteilija Visa Norroksen taideteoksen, vastaanotti sarjan ohjaaja ja k\xc3\xa4sikirjoittaja Julie Andem. Palkinnon luovutti Norjan kulttuuriministeri Linda Hofstad Helleland._NEWLINE_Kielipalkinnon vuonna 2017 sai Ingvar Kamprad ja huonekaluvalmistaja IKEA merkitt\xc3\xa4v\xc3\xa4st\xc3\xa4 osallistumisesta pohjoismaisten sanojen, ilmausten ja kulttuurin tunnetuksi tekemiseen ymp\xc3\xa4ri maailman. Palkinnon, taiteilija Hanne Borchgrevinkin puupiirroksen, luovutti Norjan elinkeinoministeri Monica M\xc3\xa6land._NEWLINE_Tanskalainen n\xc3\xa4yttelij\xc3\xa4 Sofie Gr\xc3\xa5b\xc3\xb8l sai Pohjoismaisen kielipalkinnon vuonna 2018. Tuomariston perusteluissa sanotaan, ett\xc3\xa4 h\xc3\xa4n on \xe2\x80\x9dyksi n\xc3\xa4kyvimmist\xc3\xa4 keulakuvista sille n\xc3\xa4yttelij\xc3\xb6iden sukupolvelle, joka ei piittaa Pohjoismaiden v\xc3\xa4lisist\xc3\xa4 rajoista ty\xc3\xb6teht\xc3\xa4vi\xc3\xa4 valitessaan. K\xc3\xa4ytt\xc3\xa4m\xc3\xa4ll\xc3\xa4 omaa \xc3\xa4idinkielt\xc3\xa4\xc3\xa4n suosituissa pohjoismaisissa tv-sarjoissa Gr\xc3\xa5b\xc3\xb8l on vahvistanut pohjoismaalaisten v\xc3\xa4list\xc3\xa4 yhteytt\xc3\xa4.\xe2\x80\x9d Palkinnon, \xc3\x98rnulf Opdahlin ty\xc3\xb6n luovutti Norjan kulttuuriministeri Trine Skei Grande. Tuomaristossa istui Norjan suurk\xc3\xa4r\xc3\xa4jien presidentti Tone Wilhelmsen Tr\xc3\xb8en, Norjan Foreningen Nordenin hallituksen puheenjohtaja Rune M\xc3\xb8rck Wergeland, sen varapuheenjohtaja Hilde Sandvik, dekaani Leif Holst Jensen ja suurk\xc3\xa4r\xc3\xa4jien edustaja Guri Melby.'